smcproject/ml-wiki-sentences huggingface dataset:
കേരള സർവകലാശാലയിൽനിന്ന് ഹിന്ദിയിലും മലയാളത്തിലും ഡോക്ടറേറ്റും കരസ്ഥമാക്കിയിട്ടുണ്ട്.
കേരള സർവ്വകലാശാലയിൽ നിന്നുള്ള ആദ്യത്തെ ഡിലിറ്റ് ബിരുദധാരിയാണ് അദ്ദേഹം.
43 വർഷം കേരളത്തിൽ ചിലവഴിച്ച സുധാംശു, വിരമിച്ച ശേഷം ഡൽഹിയിൽ സ്ഥിരതാമസമാക്കിയിരിക്കുകയാണ്.
സാഹിത്യ സംഭാവനകൾ സംസ്കൃതത്തിൽ നിന്നും ഇംഗ്ലീഷിലേക്ക് പരിഭാഷ ചെയ്തവ കാളിദാസ സാഹിത്യസർവ്വസ്വം - Complete works of Kalidasa ഭാസ നാടക സർവ്വസ്വം -Complete works of Bhasa സംസ്കൃതത്തിൽ നിന്നും മലയാളത്തിലേക്ക് പരിഭാഷ ചെയ്തവ കാളിദാസ സാഹിത്യസർവ്വസ്വം -കാളിദാസൻ്റെ സമ്പൂർണ്ണ കൃതികൾ ഭാസ നാടക സർവ്വസ്വം - ഭാസയുടെ സമ്പൂർണ്ണ നാടക കൃതികൾ ശ്രീമദ് വാൽമീകി രാമായണം (4 വാല്യം) പദാനുപദ തർജ്ജമ ഹിന്ദിയിൽ നിന്നും മലയാളത്തിലേക്ക് തർജ്ജമ ചെയ്തവ അകന്നുപോയ ചിത്രങ്ങൾ, അരദിവസം, അമൃതവും വിഷവും എന്നിവയുൾപ്പടെ നിരവധി കൃതികൾ ഹിന്ദിയിൽ നിന്നും മലയാളത്തിലേക്ക് തർജ്ജമ ചെയ്തിട്ടുണ്ട്.
മലയാളത്തിൽ നിന്നും ഹിന്ദിയിലേക്ക് തർജ്ജമ ചെയ്തവ
ചിന്താവിഷ്ടയായ സീത (കുമാരനാശാൻ), സന്ധ്യ, ബാല്യകാലസഖി (ബഷീർ), ഓടയിൽനിന്ന് (പി. കേശവദേവ്), അയൽക്കാർ (പി. കേശവദേവ്), ഹിമഗിരിവിഹാരം (തപോവനസ്വാമികൾ), ഏണിപ്പടികൾ (തകഴി), സുന്ദരികളും സുന്ദരന്മാരും (ഉറൂബ്), പ്രൊഫസർ, കന്യക, കാഞ്ചനസീത ( സി.എൻ. നീലകണ്ഠൻ നായർ), ഇന്ദുലേഖ (ചന്തുമേനോൻ), അഗ്‌നിസാക്ഷി (ലളിതാംബിക അന്തർജ്ജനം), കയർ (തകഴി), തത്ത്വമസി (അഴീക്കോട്), മയ്യഴിപ്പുഴയുടെ തീരങ്ങളിൽ (എം. മുകുന്ദൻ) എന്നിവയുൾപ്പടെ മലയാളത്തിലെ മികച്ച നാൽപ്പതോളം കൃതികൾ ഹിന്ദിയിലേക്ക് തർജ്ജമ ചെയ്തിട്ടുണ്ട്.
മറ്റ് കൃതികൾ നദിസമുദ്രത്തിലേക്കു തന്നെ തീരഭൂമി ജന്മാന്തരം (നോവൽ) നവഭാരത ശില്പികൾ ഭാരതീയ പ്രതിഭകൾ കർമ്മ ധീരന്റെ കാല്പാടുകൾ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം രാംഗേയ് രാഘവ് പര്യടൻ പുരസ്കാർ വൈഞ്ജാനിക സാഹിത്യത്തിനുള്ള കേരള സാഹിത്യ അക്കാദമി അവാർഡ് ഡോ.ഗാർഗി ഗുപ്ത അനുവാദ് ശ്രീ അവാർഡ്- പരിഭാഷാ രംഗത്തെ സമഗ്ര സംഭാവനയ്ക്ക് ഇന്ത്യൻ കൗൺസിൽ ഫോർ ചൈൾഡ് എഡ്യൂക്കേഷൻ അവാർഡ്‌ ഉത്തർപ്രദേശ് ഹിന്ദി സംസ്ഥാൻ സൗഹാർദ്ദ് സമ്മാൻ വചസ്പതി അവാർഡ് രാഷ്ട്രഭാഷാ രത്ന രാഷ്ട്രീയ സമ്മാൻ മനുമിത്ര അവാർഡ്‌ സാഹിത്യ രത്നം നിളയിലേക്കൊഴുകിയ ഗംഗ
ജയചന്ദ്രൻ എഴുതി കേരള ഭാഷാ ഇൻസ്റ്റിറ്റ്യൂട്ട് പ്രസിദ്ധീകരിച്ച ഡോ. സുധാംശു ചതുർവേദിയുടെ ജീവചരിത്രമാണ് നിളയിലേക്കൊഴുകിയ ഗംഗ .
നിളയിലേക്കൊഴുകിയ ഗംഗ : Review by .
Dr.P.R.Jayaseelan https://epaper.deshabhimani.com/m5/3165384/Deshabhimani-Varika/Kozhikode-18th-July-2021#dual/80/1
സുധ സുന്ദരരാമൻ ഇംഗ്ലീഷ് വിലാസം https://ml.wikipedia.org/wiki/Sudha_Sundararaman സുധ സുന്ദരരാമൻ സി.പി.ഐ.(എം) ന്റെ സമരസന്ദേശ യാത്രയിൽ
ഇന്ത്യയിലെ വനിതാ രാഷ്ട്രീയ നേതാക്കളിൽ പ്രമുഖയും അഖിലേന്ത്യ ജനാധിപത്യ മഹിള അസോസിയേഷന്റെ ദേശീയ ജനറൽ സെക്രട്ടറിയുമാണ് സുധ സുന്ദരരാമൻ .
ഇദ്ദേഹം സി.പി.ഐ.(എം.) കേന്ദ്ര സമിതി അംഗവുമാണ്.
തമിഴ്‌നാട് സ്വദേശിയായ സുധ സുന്ദര രാമൻ ചെന്നെയിലെ എതിരാജ് കോളേജിൽ നിന്നും ഇംഗ്ലീഷ് സാഹിത്യത്തിൽ ബിരുദവും തത്വശാസ്ത്രത്തിൽ ബിരുദാനന്തര ബിരുദവും കരസ്ഥമാക്കി.
അദ്ധ്യാപക ബിരുദം നേടിയശേഷം  അദ്ധ്യാപികയായി ജോലി ചെയ്തുവരവെയാണ് ഇവർ വനിതാ സംഘടനാപ്രവർത്തനങ്ങളിൽ സജീവമാകുന്നത്.
വിദ്യാർത്ഥിയായിരിക്കെ തന്നെ എസ്.എഫ്.ഐ. പ്രവർത്തനങ്ങളിൽ പങ്കെടുത്തുകൊണ്ടാണ് സംഘടനാ ജീവിതത്തിലേക്ക് കടക്കുന്നത്.
വിദ്യാഭ്യാസകാലത്ത് എസ്.എഫ്.ഐ. പ്രവർത്തനത്തിലൂടെയാണ് സുധാസുന്ദരരാമൻ പൊതുരംഗത്തെത്തുന്നത്.
അദ്ധ്യാപികയായി ജോലി നോക്കവേ ജനാധിപത്യ മഹിളാ അസോസിയേഷനിലൂടെ വനിതാരംഗത്തെ പ്രവർത്തനങ്ങളിൽ സജീമായി.
1995 മുതൽ 2004 വരെ ആ സംഘടനയുടെ തമിഴ്നാട് ഘടകം സെക്രട്ടറി, പ്രസിഡന്റ് എന്നീ നിലകളിൽ പ്രവർത്തിച്ചു.
2004 ൽ ബൃന്ദാ കാരാട്ടിനു ശേഷം ജനാധിപത്യ മഹിളാ അസോസിയേഷന്റെ ദേശീയ ജനറൽ സെക്രട്ടറിയായി തെരഞ്ഞെടുക്കപ്പെട്ടു.
അവലംബം Sudha Sundararaman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുധാഗഡ്
മഹാരാഷ്ട്രയിൽ റായ്ഗഡ് ജില്ലയിൽ സ്ഥിതി ചെയ്യുന്ന ഒരു കോട്ടയാണ് സുധാഗഡ് .
ഭോരാപ്ഗഡ് എന്ന പേരിലും ഇതറിയപ്പെട്ടിരുന്നു.
പൂനെയിൽ നിന്ന് ഏകദേശം 53 കിലോമീറ്റർ (33 മൈൽ) പടിഞ്ഞാറ്, ലോണാവ്‌ലയിൽ നിന്ന് 26 കിലോമീറ്റർ (16 മൈൽ) തെക്ക്, റായ്ഗഡ് ജില്ലയിലെ പാലിയിൽ നിന്ന് 11 കിലോമീറ്റർ (6.8 മൈൽ) കിഴക്ക് ഭാഗത്തായി സമുദ്രനിരപ്പിൽ നിന്ന് 620 മീറ്റർ (2,030 അടി) ഉയരത്തിലാണ് ഈ കോട്ട.
കോട്ടയ്ക്ക് ചുറ്റുമുള്ള പ്രദേശം മുഴുവൻ സുധാഗഡ് വന്യജീവി സങ്കേതമായി പ്രഖ്യാപിച്ചിട്ടുണ്ട്.
1436-ൽ ബാഹ്മനി സുൽത്താൻ തന്റെ അധീനതയിലക്കിയ ഈ കോട്ട 1657-ൽ മറാഠകൾ പിടിച്ചെടുക്കുകയും അതിനെ "സുധാഗഡ്" എന്ന് പുനർനാമകരണം ചെയ്യുകയും ചെയ്തു.
താരതമ്യേന വലിയ കോട്ടയായിരുന്ന സുധാഗഡ് തന്റെ രാജ്യത്തിന്റെ തലസ്ഥാനമാക്കുവാൻ ഛത്രപതി ശിവാജിക്ക് പദ്ധതിയുണ്ടായിരുന്നു.
എന്നാൽ സ്ഥാനപരമായ മികവ് മൂലം അദ്ദേഹം റായ്ഗഡ് കോട്ട തിരഞ്ഞെടുക്കുകയായിരുന്നു എന്ന് പറയപ്പെടുന്നു.
പേഷ്വാമാരുടെ ഭരണത്തിൽ, ഭോറിലെ ‘പന്ത്‌സചിവ‘ ഈ കോട്ടയുടെ സംരക്ഷകരായി.
1950-ൽ നാട്ടുരാജ്യങ്ങൾ പിടിച്ചടക്കിയതിനുശേഷം കോട്ട നാഥനില്ലാത്ത അവ്സ്ഥയിലായി.
അതിനാൽ ബ്രിട്ടീഷുകാരുടെ ആക്രമണമൊന്നും ഉണ്ടായിരുന്നില്ലെങ്കിലും ഈ കോട്ട തകർന്ന നിലയിലാണ്.
ആദ്യത്തെ കോട്ടയിൽ രണ്ട് ശിവക്ഷേത്രങ്ങളുടെ അവശിഷ്ടങ്ങൾ ഉണ്ട്.
എന്നാൽ ഇവിടെയുള്ള ഭോരായ്ദേവിയുടെ (കോട്ടയുടെ അധിദേവത) ക്ഷേത്രം  ഇന്നും നന്നായി പരിപാലിക്കപ്പെടുന്നു.
മലമുകളിലെ വിശാലമായ പരപ്പിൽ രണ്ട് തടാകങ്ങൾ, ഒരു വീട്, ഒരു വലിയ കളപ്പുര, ചില ശവകുടീരങ്ങൾ, ഒരു ആരാധനാലയം (വൃന്ദാവനം) കൂടാതെ മറ്റ് നിരവധി അവശിഷ്ടങ്ങൾ എന്നിവ  കാണപെടുന്നു.
സുധാഗഡിന് മൂന്ന് പ്രധാന കവാടങ്ങളുണ്ട് അവയിൽ ഏറ്റവും വലുത് മഹാദർവാജ എന്നാണ് അറിയപ്പെടുന്നത്.
ഈ കോട്ടയുടെ മുകളിൽ നിന്ന് സരസ്ഗഡ് , കോറിഗഡ്, ഗംഗഡ്, തൈല-ബൈല തുടങ്ങിയ കോട്ടകൾ വ്യക്തമായി കാണാം.
അവലംബം ചിത്രശാല കോട്ടയുടെ പ്രവേശനകവാടം കോട്ടയിലെ ശിവക്ഷേത്രം പന്ത്സചിവ് വാഡ കോട്ടക്ക് ചുറ്റുമുള്ള വനം ഭോരായ്ദേവി ക്ഷേത്രം രഹസ്യമാർഗ്ഗം
ഹർപൽ സിങ്ങ് Harpal Singh (field hockey) Harpal Singh (field hockey)
ഇന്ത്യൻ ഹോക്കി ടീമിന്റെ ഡിഫൻഡറായിരുന്നു ഹർപൽ സിങ്ങ്.2004ല്പങ്കെടുത്ത ഒളിമ്പിക്സിൽ ഇന്ത്യൻ ഹോക്കി ടീമിൽ ഇദ്ദേഹവും അംഗമായിരുന്നു .
അവലംബം പുറത്തേക്കുള്ള കണ്ണികൾ Player profile at bharatiyahockey.org
ഹർബീന്ദർ സിങ്ങ് ഇംഗ്ലീഷ് വിലാസം https://ml.wikipedia.org/wiki/Harbinder_Singh
മുൻ ഇന്ത്യൻ ഹോക്കി താരമാണ് ഹർബീന്ദർ സിങ്ങ് (ജനനം ജൂലൈ 8, 1943).
1961 ൽ ​​അദ്ദേഹം തന്റെ അന്താരാഷ്ട്ര ജീവിതം ആരംഭിച്ചു.
18 വയസുള്ളപ്പോൾ (ടീമിലെ ഏറ്റവും പ്രായം കുറഞ്ഞ അംഗം) ന്യൂസിലാൻഡിലെയും ഓസ്ട്രേലിയൻ ടീമിലുമൊക്കെ ഇന്ത്യൻ ഹോക്കി ടീമിനോടൊപ്പം പര്യടനം നടത്തി.
1961 മുതൽ 1972 വരെ നടന്ന ഒളിമ്പിക്സിൽ മൂന്ന് ഒളിംമ്പിക്സുകളിൽ രാജ്യത്തെ പ്രതിനിധീകരിച്ചു - ടോക്കിയോ 1964 - സ്വർണ്ണ മെഡൽ (ഒമ്പത് ഗോളുകളിൽ അഞ്ചണ്ണം), മെക്സിക്കോ 1968 - വെങ്കല മെഡൽ (ഏറ്റവും കൂടുതൽ ഗോളുകൾ - മെക്സിക്കോയ്ക്കെതിരായ ഹാട്രിക്ക് ഉൾപ്പെടെ 11 ൽ 6 എണ്ണം), കൂടാതെ " മ്യൂണിച്ചിൽ 1972" - ൽ വെങ്കല മെഡലിനായി "വേൾഡ് XI ന്റെ ഫോർവേഡ് സെന്ററായി തിരഞ്ഞെടുക്കപ്പെട്ടു.
1966 ൽ ബാങ്കോക്കിൽ നടന്ന ഏഷ്യൻ ഗെയിംസിൽ നടന്ന സ്വർണമെഡൽ നേടിയിരുന്നു.
ബാങ്കോക്കിൽ 1970 ൽ വെള്ളിമെഡൽ നേടിയ ടീം ക്യാപ്റ്റൻ ആയിരുന്നു.
1986 ൽ വെങ്കല മെഡൽ നേടിയ സോളിലെ ഇന്ത്യൻ വനിതാ ഹോക്കി ടീമിന്റെ ചീഫ് കോച്ചായിരുന്നു
1963 ൽ ഫ്രാൻസിലെ ലയോൺസിലും 1966 ൽ ജർമ്മനിയിലെ ഹാംബർഗിലുമായി നടന്ന രണ്ട് അന്താരാഷ്ട്ര ഹോക്കി ടൂർണമെന്റുകളിൽ അദ്ദേഹം രണ്ട് സ്വർണ്ണ മെഡൽ നേടി.
ടൂർണമെന്റിൽ 8 ഗോളടിച്ചതിൽ 4 ഗോളുകൾ ഹർബീന്ദർ നേടി.
ലണ്ടനിലെ പ്രീ-ഒളിംപിക് ഹോക്കി ടൂർണമെന്റിൽ 1967 ൽ രാജ്യത്തെ  പ്രതിനിധീകരിച്ച് വെങ്കലം നേടി.
1961-1972 കാലയളവിൽ ദേശീയ ഹോക്കി ചാമ്പ്യൻഷിപ്പിൽ പഞ്ചാബ് സംസ്ഥാനത്തെ ഇന്ത്യൻ റെയിൽവേയെ പ്രതിനിധീകരിച്ച്, 8 ഗോൾഡ്, 2 സിൽവർ മെഡലുകൾ നേടി.
1975-1993 മുതൽ ഇന്ത്യൻ റയിൽവേ ഹോക്കി ടീമിന്റെ കോച്ചായി 8 സ്വർണ്ണം, 4 വെള്ളി മെഡലുകൾ നേടി.
1959 ൽ അദ്ദേഹം തിരുവനന്തപുരത്ത് നടന്ന ദേശീയ അത് ലറ്റിക്ക് ചാമ്പ്യൻഷിപ്പിൽ പഞ്ചാബിനെ പ്രതിനിധീകരിച്ച് 4x100M റിലേ വിഭാഗത്തിൽ ഓട്ടത്തിൽ സ്വർണ്ണ മെഡൽ നേടി.
1967 ൽ സാൻഗ്രൂരിൽ (പഞ്ചാബ്) നടന്ന അഖിലേന്ത്യാ ഓപ്പൺ അത് ലറ്റിക്ക് ചാമ്പ്യൻഷിപ്പിൽ ഇന്ത്യൻ റെയിൽവേയെ പ്രതിനിധീകരിച്ച് 4x100M റിലേ ഓട്ടത്തിൽ സ്വർണമെഡൽ നേടി.
ഹോക്കി, അത്‌ലറ്റിക്സ് എന്നിവയിൽ രണ്ട് വ്യത്യസ്ത സ്പോർട്സ് ഇനങ്ങളിൽ സ്വർണ്ണ മെഡലുകൾ നേടിയത് വളരെ അപൂർവ നേട്ടമാണ്.
1967 ൽ അർജുന അവാർഡ്, 1966 ൽ റെയിൽവേ മന്ത്രി അവാർഡ്, 1972 ൽ 'റെയിൽവേയുടെ മികച്ച സ്പോർട്ട്സ്മാൻ' എന്നീ ബഹുമതികളും ലഭിച്ചിട്ടുണ്ട്.
ജൂനിയർ ടീമിന്റെ ഇന്ത്യൻ ഹോക്കി ഫെഡറേഷന്റെ സെലക്ഷൻ കമ്മിറ്റിയിൽ  1980 മുതൽ 84 വരെയും 1994 മുതൽ 1998 വരെയും അംഗമായിരുന്നു.
വനിത ഹോക്കി ഫെഡറേഷന്റെ ജൂനിയർ, സീനിയർ ടീമിന്റെ സെലക്ഷൻ കമ്മറ്റി അംഗമായി  തിരഞ്ഞെടുക്കപ്പെട്ടു.
ഇപ്പോൾ 'ഹോക്കി ഇന്ത്യ'യുടെ സെലക്ഷൻ കമ്മിറ്റിയിൽ അംഗമാണ്.
ഇന്ത്യൻ ജൂനിയർ പുരുഷ ഹോക്കി ടീമിന്റെ കെനിയൻ പര്യടനത്തിൽ മാനേജറായിരുന്നു .
1960 കളിലും 1970 കളിലും ഏറ്റവും വേഗതയേറിയ സെന്റർ ഫോർവേർഡ് ആയിരുന്നു ഈ സ്പ്രിൻററർ.
പ്രിന്റ് മീഡിയക്ക് നൽകിയ ഒരു അഭിമുഖത്തിൽ.
1972 ൽ മ്യൂണിക്കിലെ ഒളിമ്പിക്സിലെ ചീഫ് കോച്ച് ഇൻഡ്യൻ ഹോക്കി ടീമിന്റെ ക്യാപ്റ്റൻ കെ. ഡി സിംഗ് ബാബു നിരീക്ഷിച്ചു: "ഹർബേന്ദർ ഇപ്പോഴും ഇന്ത്യൻ ഫോർവേർഡിന്റെ വേഗതയേറിയതാണ്. മധ്യഭാഗത്ത് നിന്ന് പന്ത് ഉയർത്തിക്കൊണ്ട് വന്ന് ഗോളുകൾ നേടിയെടുക്കാൻ സാധിച്ചു".
പാകിസ്താനെതിരെ 20 സെക്കൻഡിനുള്ളിൽ ഹാംബർഗിൽ 1966 ൽ ഒരു സമനില നേടി.
ഓരോ കളിക്കാരെയും, കാഴ്ചക്കാരനാക്കി മറികടക്കുകയും ഹോളണ്ടിനെതിരെ രണ്ടു ഗോളുകൾ നേടുകയും ചെയ്തു.
ലണ്ടനിലെ പ്രീ ഒളിമ്പിക്സിൽ 1967 ൽ ഓസ്ട്രേലിയയ്ക്കെതിരായ രണ്ട് ഗോളുകൾ നേടി.
മെക്സിക്കോയിൽ ഒളിമ്പിക്സ് 1968 ൽ ജർമ്മനിക്കെതിരെ ഗോൾ നേടിയതും ശ്രദ്ധേയങ്ങളായിരുന്നു.
1961 മുതൽ ഒരു കളിക്കാരൻ, കോച്ച്, സെലക്ടർ, ഓർഗനൈസർ, സർക്കാർ നിരീക്ഷകൻ എന്നീ നിലകളിൽ ഹോക്കിയുടെ പ്രചോദനം നേടുന്നതിനായി 1961 മുതൽ  ഹോക്കി കളിയുമായി അദ്ദേഹം ബന്ധപ്പെട്ടുകൊണ്ടിരുന്നു.
സ്പോർട്സ് കരിയറിൽ വിവിധ ദേശീയ, അന്തർദേശീയ മത്സരങ്ങളിൽ നിന്ന് 36 സ്വർണ്ണം, 8 വെള്ളി, നാല് വെങ്കല മെഡലുകൾ അദ്ദേഹം നേടി.
അവലംബം Harbinder Singh at databaseOlympics.com at the Wayback Machine (archived 2007-02-21)
ഹർത്താൽ ഇംഗ്ലീഷ് വിലാസം https://ml.wikipedia.org/wiki/Harthal കേരളത്തിലെ ഹർത്താൽ അനുകൂലികളുടെ ജാഥ ദേശീയപാതയിലെ ഹർത്താൽ ഉപരോധം
ഭരണഘടനാപരമായ ഒരു സമര രീതിയാണ് ഹർത്താൽ .
പ്രതിഷേധമായോ,ദുഃഖസൂചകമായോ കടകളും,വ്യാപാര സ്ഥാപനങ്ങളും,തൊഴിൽ സ്ഥാപനങ്ങളും വിദ്യാഭ്യാസ സ്ഥാപനങ്ങളും മറ്റും അടച്ചിടുന്നതിനെയാണ് സാങ്കേതികാർത്ഥത്തിൽ ഹർത്താൽ എന്ന് പറയുന്നത്.
ബന്ദ് പോലെ നിർബന്ധപൂർവ്വമായ ഒരു സമര പരിപാടിയല്ല ഹർത്താൽ.
പക്ഷേ പലപ്പോഴും അക്രമാസക്തമാകുന്നതായും നിർബന്ധപൂർവ്വമാകുന്നതും കണ്ടുവരുന്നു.
ഗാന്ധിജി വിഭാവനം ചെയ്ത ഹർത്താൽ തീർത്തും അഹിംസയോടെയായിരിക്കണം എന്നാണ്.
ഹർത്താൽ ആഹ്വാനത്തോട് എല്ലാവരും സ്വമേധയാ പങ്കെടുക്കുക എന്നതാണു് അതിന്റെ സ്വഭാവം പക്ഷേ ജനങ്ങൾ അതിൽ സ്വമേധയാ പങ്കെടുക്കുകയല്ല, മറിച്ചു ഭയംമൂലം ഹർത്താലിൽ സഹകരിക്കാൻ നിർബന്ധിതരാവുകയാണ്‌ ഇന്ന് പലപ്പോഴും .
അതിനാൽ ഹർത്താൽ ഭരണഘടനാപരമാണ്‌ എന്ന സുപ്രീംകോടതി വിധിക്കു  സാങ്കേതികമായ നിലനിൽപ്പുമാത്രമേയുള്ളൂ എന്ന വിമർശനം നിലനിൽക്കുന്നു.
ഇന്ന് ഓരോ രാഷ്ട്രീയപാർട്ടികളും ആഹ്വാനം ചെയ്യുന്ന ഹർത്താൽ പൂർണ്ണമാക്കുവാൻ ജനങ്ങളെ നിർബന്ധിതരാക്കുന്നു.
"സേ നോ ടു ഹർത്താൽ (Say No to Harthal)" പോലെയുള്ള ബഹുജനപ്രസ്ഥാനങ്ങൾ ഇപ്പോൾ ഹർത്താലിനെതിരെ പ്രവർത്തിക്കുന്നുണ്ട്.
ആശുപത്രികളിലും റയിൽവേ സ്റ്റേഷനുകളിലും വിമാനത്താവളങ്ങളിലും മറ്റും അത്യാവശ്യം പോകേണ്ടിവരുന്ന യാത്രക്കാർക്കു വാഹനസൗകര്യം ഒരുക്കുകയാണ് ഈ സന്നദ്ധസംഘങ്ങൾ ചെയ്യുന്നത്.
ഇന്ത്യൻ സ്വാതന്ത്ര്യസമരകാലത്ത് ഗാന്ധിജിയാണ്‌ ഹർത്താൽ പരിചയപ്പെടുത്തിയത്.
അദ്ദേഹത്തിന്റെ നേതൃത്വത്തിൽ ജനങ്ങൾ എല്ലാ  വ്യാപാരവ്യവഹാരങ്ങളിൽ നിന്ന് ഒരു ദിവസം വിട്ടുനിന്ന് പ്രാർത്ഥനയും വൃതവും സ്വീകരച്ചു ഹർത്താലിൽ പങ്കെടുത്തു.
എങ്കിലും പ്രാർത്ഥനയും നിരാഹാരവും ഹർത്താലിന്റെ ഭാഗമാവണമെന്നില്ല.
"തൊഴിൽ ആരാധനയായിരിക്കണം" എന്ന് പഠിപ്പിച്ചതും ഗാന്ധിജിയാണ് .
ഹർത്താൽ എന്നത് ഗുജറാത്തി പദമാണ്‌ ഹർ എന്നാൽ എല്ലാം അഥവാ എല്ലായ്പ്പോഴും എന്നും താൽ എന്നാൽ പൂട്ട് എന്നുമാണർത്ഥങ്ങൾ.
അതായത് എല്ലാം അടച്ചിടുയെന്നോ എല്ലായ്പോഴും അടച്ചിടുക എന്നോ ഒക്കെയാണ് ഹർത്താലിന്റെ അർത്ഥം.
കേരളത്തിലെ ഹർത്താലുകൾ
ഹർത്താലിന്റെ സ്വന്തം നാട് എന്ന പരിഹാസ്യ വിമർശനത്തിന് ഇരയായിട്ടുള്ള നാടാണ് കേരളം.
വർഷത്തിൽ അനേകം സംസ്ഥാന ഹർത്തലുകളും പ്രാദേശിക ഹർത്താലുകളും കേരളത്തിൽ നടക്കുന്നു.
മുഖ്യധാരാ രാഷട്രീയ പാർട്ടികൾ മുതൽ ചെറു പാർട്ടികൾ വരെ അവരവർക്ക് താല്പര്യമുള്ള വിഷയത്തിൽ മിന്നൽ ഹർത്താലുകൾ കേരളത്തിൽ അടിച്ചേൽപ്പിക്കാറുണ്ട്.
പൊതുവെ ഹർത്താലുകളെല്ലാം കേരളത്തിൽ വിജയിക്കുന്ന തരത്തിലാണ് നടക്കാറുള്ളത്.
കടകളും ഓഫീസുകളും വാഹനങ്ങളുമെല്ലാം മുടങ്ങുന്നതോടെ ജനജീവിതം ദുസ്സഹമാകുന്ന കാഴ്ചകളാണ് കേരളത്തിൽ ഓരോ ഹർത്താലും സമ്മാനിക്കുന്നത്.
1997-ൽ കേരള ഹൈക്കോടതി ബന്ദ് നിരോധിച്ചതിന് ശേഷമാണ് ബന്ദിന് സമാനമായ ഹർത്താൽ വ്യാപകമായത്.
ഹർത്താലുകളുടെ പട്ടികകൾ 2017-ലെ കേരളത്തിലെ ഹർത്താലുകളുടെ പട്ടിക 2018-ലെ കേരളത്തിലെ ഹർത്താലുകളുടെ പട്ടിക 2019-ലെ കേരളത്തിലെ ഹർത്താലുകളുടെ പട്ടിക 2020-ലെ കേരളത്തിലെ ഹർത്താലുകളുടെ പട്ടിക 2021-ലെ കേരളത്തിലെ ഹർത്താലുകളുടെ പട്ടിക 2022-ലെ കേരളത്തിലെ ഹർത്താലുകളുടെ പട്ടിക 2023-ലെ കേരളത്തിലെ ഹർത്താലുകളുടെ പട്ടിക 2024-ലെ കേരളത്തിലെ ഹർത്താലുകളുടെ പട്ടിക അവലംബം
ഹർദീപ് സിംഗ് ഇംഗ്ലീഷ് വിലാസം https://ml.wikipedia.org/wiki/Hardeep_Singh_(wrestler)
ഇന്ത്യയിലെ ഒരു ഗുസ്തി താരമാണ് ഹർദീപ് സിങ്.
ഗ്രീകോ-റോമൻ ഗുസ്തി ഇനത്തിലാണ് ഇദ്ദേഹം പരിശീലനം നേടുന്നത്.
ഈ ഇനത്തിൽ 2013ലെ കോമൺവെൽത്ത ചാംപ്യനാണ് ഇദ്ദേഹം.
206ലെ ഏഷ്യൻ ഗുസ്തി ചാംപ്യൻഷിപ്പിൽ ഇദ്ദേഹം റണ്ണറപ്പായിരുന്നു.
ഗ്രീകോ-റോമൻ ഗുസ്തി ഇനത്തിൽ 2016ലെ റിയോ ഒളിമ്പിക്‌സിൽ മത്സരിക്കാൻ ഇദ്ദേഹം യോഗ്യത നേടി.
1990 ഡിസംബർ 20ന് ഹരിയാനയിലെ ജിന്ദ് ജില്ലയിൽ ഒരു കാർഷിക കുടുംബത്തിലാണ് ഹർദീപ് ജനിച്ചത്.
സ്‌കൂൾ പഠന കാലത്ത് തന്നെ ഗുസ്തി പരിശീലനം ആരംഭിച്ചു.
സ്‌പോർട്‌സ് അഥോറിറ്റി ഓഫ് ഇന്ത്യയുടെ പ്രാദേശിക കേന്ദ്രത്തിൽ മൂന്നു വർഷത്തെ പരിശീലനം നേടി.
ഡൽഹിയിലെ ചിത്രശാല സ്റ്റേഡിയത്തിൽ നാലു വർഷത്തെ പരിശീലനം പൂർത്തിയാക്കി.
ഈ സമയത്ത് ഇന്ത്യൻ റെയിൽവേയിൽ ജോലി ലഭിച്ചു .
തുടക്കത്തിൽ ഫ്രീസ്റ്റൈൽ ഗുസ്തിയിലാണ് പരിശീലനം തുടങ്ങിയത്.
2009ലെ ദേശീയ ജൂനിയർ ഗുസ്തി ചാംപ്യൻഷിപ്പിന് ശേഷം ഗ്രീകോ-റോമൻ ഗുസ്തിയിലേക്ക്‌ ചുവട്മാറി.
നേട്ടങ്ങൾ 2015ൽ 60ആമത് ദേശീയ സീനിയർ ഗുസ്തി ചാംപ്യൻഷിപ്പിൽ സ്വർണ്ണ മെഡൽ നേടി.
2015ൽ നടന്ന 35ആമത് ദേശീയ ഗെയിംസിൽ സ്വർണ്ണം നേടി .
ഹർപ്രീത് കൗർ ഇംഗ്ലീഷ് വിലാസം https://ml.wikipedia.org/wiki/Harpreeth_kaur
പഞ്ചാബി ഭാഷയിലെഴുതുന്ന കവിയാണ് ഹർപ്രീത് കൗർ .
കൃതികൾ തൂൻ മൈനു സിർലേഖ് ദേ (കവിത) പുരസ്കാരങ്ങൾ കേന്ദ്ര സാഹിത്യ അക്കാദമിയുടെ യുവ പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
ഹർബല്ലഭ് സംഗീതസമ്മേളനം
ഹിന്ദുസ്ഥാനി ക്ലാസിക്കൽ സംഗീതത്തിന്റെ ലോകത്തിലെ ഏറ്റവും പഴക്കമേറിയ സംഗീതോത്സവമാണ് ഹർബല്ലഭ് സംഗീത സമ്മേളനം .
ഇത് എല്ലാ വർഷവും സന്യാസിയും ഹിന്ദുസ്ഥാനി ക്ലാസിക്കൽ സംഗീതത്തിന്റെ വക്താവുമായിരുന്ന ബാബ ഹർബല്ലഭിന്റെ സമാധിയിൽ ആഘോഷിക്കപ്പെടുന്നു.
1875-ൽ ജലന്ധറിലെ സിദ്ധ് പീഠ്-ശ്രീ ദേവി തലാബിലാണ് ആദ്യ സമ്മേളനം നടന്നത്.
അതിനുശേഷം എല്ലാ വർഷവും ഇത് നടത്തപ്പെടുന്നു.
കഴിഞ്ഞ 131 വർഷത്തിനിടയിൽ മികവിൽ നിന്ന് മികവിലേക്ക് വളർന്ന സംഗീതസമ്മേളനം രാജ്യത്തിനകത്തും പുറത്തും നിന്നുള്ള പ്രേക്ഷകരെയും കലാകാരന്മാരെയും ആകർഷിക്കുന്നു.
ഈ ഉത്സവം ദേശീയ ഉത്സവങ്ങളിൽ ഒന്നായി കേന്ദ്ര ടൂറിസം വകുപ്പ് പ്രഖ്യാപിച്ചു.
കഴിഞ്ഞ 130 വർഷത്തിനിടയിൽ ഇന്ത്യയിൽ നിന്നും പാകിസ്ഥാനിൽ നിന്നുമുള്ള ഹിന്ദുസ്ഥാനി ക്ലാസിക്കൽ സംഗീതത്തിലെ എല്ലാ പ്രമുഖ കലാകാരന്മാരും ഹർബല്ലഭ് സംഗീത സമ്മേളനത്തിൽ വന്ന് അവതരിപ്പിച്ചിട്ടുണ്ട്.
രാഷ്ട്രപിതാവ് മഹാത്മാഗാന്ധി വിഷ്ണു ദിഗംബർ പലൂസ്‌കറിനൊപ്പം 1919-ൽ ബാബ ഹർബല്ലഭ് സംഗീത സമ്മേളനം സന്ദർശിച്ചു.
കേന്ദ്രമന്ത്രിമാരും ഗവർണർമാരും സംസ്ഥാന മുഖ്യമന്ത്രിമാരും സംസ്ഥാന മന്ത്രിമാരും മറ്റ് വിഐപികളും ഈ സംഗീതോത്സവത്തിൽ ആദരവ് അർപ്പിക്കാൻ സന്ദർശിക്കുന്നു.
എല്ലാ വർഷവും ഇന്ത്യയുടെ വിവിധ ഭാഗങ്ങളിൽ നിന്നും വിദേശത്തു നിന്നുമുള്ള ആയിരക്കണക്കിന് സംഗീതപ്രേമികളെ ഈ ഉത്സവം ആകർഷിക്കുന്നു.
ഈ എണ്ണം വർഷം തോറും വർദ്ധിച്ചുകൊണ്ടിരിക്കുകയാണ്.
1956-ൽ സ്വാമി ഹരിബല്ലഭിന്റെ ബാനറിൽ ഒരു സംഗീത അക്കാദമി നിർമ്മിച്ചു.
ശാസ്ത്രീയ സംഗീതത്തിന്റെ വികാസത്തിനായി കൂടുതൽ കൂടുതൽ ആളുകളെ ആകർഷിക്കുകയും പ്രോത്സാഹിപ്പിക്കുകയും ചെയ്യുക എന്നതായിരുന്നു ഫെസ്റ്റിവലിന്റെ പ്രധാന ലക്ഷ്യം.
സംഗീതം പിന്തുടരുന്നവർക്ക് ശരിയായ സിലബസും ഉണ്ട്, നദിയുടെ തീരത്ത് ദേവീ തലാബ് എന്ന പേരിൽ ഒരു ആരാധനാലയമുണ്ട്.
സമീപത്തുള്ള ക്ഷേത്രത്തിൽ ഒരു ശിവലിംഗമുണ്ട്, അവിടെ ആൾക്കാർ ശിവന്റെ അതിമനോഹരമായ ലിംഗത്തെ ആരാധിക്കുന്നു.
മേള നടക്കുന്ന ദിവസം സൗജന്യ ഭക്ഷണവും താമസസൗകര്യവുമുണ്ട്.
ഡിസംബർ 27 മുതൽ 30 വരെ വിശുദ്ധ ഹർബല്ലഭിന്റെ സമാധിക്ക് സമീപമുള്ള ദേവി തലാബ് മന്ദിറിലാണ് ഇത് നടക്കുന്നത്.
ഈ സമയത്ത് ഇന്ത്യയുടെ വിവിധ ഭാഗങ്ങളിൽ നിന്നുള്ള പ്രശസ്തരായ സംഗീതജ്ഞർ ഇന്ത്യൻ ശാസ്ത്രീയ സംഗീതം ആഘോഷിക്കാൻ ജലന്ധറിൽ ഒത്തുകൂടുന്നു.
ഇതും കാണുക ഇന്ത്യൻ ശാസ്ത്രീയ സംഗീതോത്സവങ്ങളുടെ പട്ടിക അവലംബം പുറത്തേക്കുള്ള കണ്ണികൾ ഹർബല്ലഭ് സംഗീതസമ്മേളനം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) www.harballabh.org
ഹർഭക്ഷ് സിംഗ് ഇംഗ്ലീഷ് വിലാസം https://ml.wikipedia.org/wiki/Harbaksh_Singh
1965 -ലെ ഇന്ത്യ-പാകിസ്താൻ യുദ്ധത്തിൽ പ്രധാനപങ്കുവഹിച്ച ഒരു മുതിർന്ന ഇന്ത്യൻ സൈനിക ലെഫ്റ്റനന്റ് ജനറൽ ആയിരുന്നു ഹർഭക്ഷ് സിംഗ് (Lieutenant General Harbaksh Singh) - (1 ഒക്ടോബർ 1913 – 14 നവംബർ 1999).
പദ്മ വിഭൂഷൻ , പദ്മഭൂഷൻ എന്നീ അവാർഡുകളും വീരചക്രവും ലഭിച്ചിട്ടുണ്ട്.
പഞ്ചാബിലെ സംഗ്രൂരിനടുത്ത് 1913 -ൽ ജനിച്ച ഹർഭക്ഷ് സിംഗ് ലാഹോർ ഗവൺമെന്റ് കോളേജിൽ നിന്ന് ബിരുദം നേടി.
അവലംബം പുറത്തേക്കുള്ള കണ്ണികൾ സമ്മാനങ്ങൾ പദ്മ വിഭൂഷൻ പദ്മഭൂഷൻ വീരചക്രം ഇതും കാണുക ദിവാൻ രഞ്ജിത് റായി അവലംബം പുറത്തേക്കുള്ള കണ്ണികൾ Profile on bharat-rakshak.com Archived 2009-05-31 at the Wayback Machine .
Article on General Harbaksh Singh
ഹർബൻസ് സിംഗ് വസീർ
ഇന്ത്യൻ കാർഡിയോളജിസ്റ്റ്, മെഡിക്കൽ ഗവേഷകൻ, എഴുത്തുകാരൻ, ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ കാർഡിയോളജി വിഭാഗം പ്രൊഫസർ, തലവൻ എന്നീ നിലയിൽ പ്രശസ്തനായിരുന്നു ഹർബൻസ് സിംഗ് വസീർ .
രക്താതിമർദ്ദം , വാതരോഗം ഹൃദ്രോഗങ്ങൾ എന്നീ മേഖലയിലെ സംഭാവനകൾക്കായി അറിയപ്പെടുന്നു.
മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡിന് അർഹനായി.
ഇന്ത്യൻ സർക്കാർ അദ്ദേഹത്തിന് 1987 ൽ- പത്മശ്രീയും 2000-ൽ പത്മഭൂഷണും നൽകി.
1937 ഓഗസ്റ്റ് 13 ന് ജനിച്ച വസീർ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് വൈദ്യശാസ്ത്രത്തിൽ ബിരുദം നേടി.
1965 ൽ വൈദ്യശാസ്ത്രത്തിൽ എംഡിയും 1969 ൽ കാർഡിയോളജിയിൽ ഡി എം. ഉം നേടി.
എയിംസിലെ മുപ്പതുവർഷത്തെ സേവനകാലത്ത് കാർഡിയോളജി വിഭാഗം പ്രൊഫസറും മേധാവിയുമായി അദ്ദേഹം പദവിയിൽ ഉയർന്നു.
1997-ൽ സേവനത്തിൽ നിന്ന് വിരമിച്ച ശേഷം ദില്ലിയിലെ ബാത്ര ഹോസ്പിറ്റലിൽ ചേർന്നു.
2004 ഓഗസ്റ്റ് 23 ന് മരണം വരെ അദ്ദേഹം അവിടെ സേവനമനുഷ്ഠിച്ചു.
ഇന്ത്യയിലെ നാല് പ്രസിഡന്റുമാരുടെ ഓണററി ഫിസിഷ്യനായി സേവനമനുഷ്ഠിച്ച വസീർ  ഹൃദയ സംബന്ധമായ അസുഖങ്ങളെക്കുറിച്ചുള്ള ലോകാരോഗ്യ സംഘടനയുടെ ഉപദേഷ്ടാവായിരുന്നു.
പ്രിവന്റീവ് കാർഡിയോളജി എന്ന വിഷയത്തെക്കുറിച്ചുള്ള ഗവേഷണത്തിന്റെ ബഹുമതി അദ്ദേഹത്തിനുണ്ട്.
പ്രിവന്റീവ് കാർഡിയോളജി , ഏജിംഗ് ആൻഡ് ഹാർട്ട് കെയർ , ഹാർട്ട് ടു ഹാർട്ട് എന്നിങ്ങനെ ഇംഗ്ലീഷിലെയും ഹിന്ദിയിലെയും നിരവധി പുസ്തകങ്ങളിലൂടെ അദ്ദേഹത്തിന്റെ ഗവേഷണ കണ്ടെത്തലുകൾ പ്രസിദ്ധീകരിച്ചു.
- ഹാർട്ട് കെയറിനോടുള്ള സമഗ്ര സമീപനം, ഹാർട്ട് കെയറിലെ പരമ്പരാഗത ജ്ഞാനം , ജീവിത ശൈലികളും ദീർഘായുസ്സും ഹോളിസ്റ്റിക് ആരോഗ്യത്തിനായുള്ള ഹാർട്ട് കെയറും 400 ലധികം മെഡിക്കൽ പേപ്പറുകൾ.
ഇന്ത്യയിലും വിദേശത്തുമായി 350 കാർഡിയോളജി ലെക്ചറുകൾ അദ്ദേഹം നടത്തി.
സ്വീഡൻ, ബെൽജിയം, റഷ്യ സർവ്വകലാശാലകളിലെ വിസിറ്റിംഗ് പ്രൊഫസർ ആയി സേവനമനുഷ്ഠിച്ചിട്ടുണ്ട്.
ലോകാരോഗ്യ സംഘടനയുടെ ചുമതലയിൽ ആയിരുന്ന അദ്ദേഹം മൗറീഷ്യസ് , നേപ്പാൾ , ഭൂട്ടാൻ എന്നിവിടങ്ങളിൽ കൺസൾട്ടന്റായി ജോലി ചെയ്തു.
ഹർബൻസ് സിംഗ് വസീർ മെഡിക്കൽ കൗൺസിൽ ഓഫ് ഇന്ത്യയിൽ നിന്നും ഡോ ബി.സി. റോയ് പുരസ്കാരവും ഭാരതസർക്കാരിൽ നിന്ന് പത്മശ്രീ 1987 ലും പത്മഭൂഷൺ 2000-ലും നേടി.
ഇന്ത്യൻ കൗൺസിൽ ഫോർ മെഡിക്കൽ റിസർച്ചിൽ നിന്നും മെഡിക്കൽ സയൻസിലെ ഡിഎസ്‌സി (ഹോണറിസ് കോസ) യിൽ നിന്നും റിസർച്ച് അവാർഡും ലഭിച്ചു.
കൂടാതെ നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോ ആയിരുന്നു അദ്ദേഹം.
ഗൈനക്കോളജിസ്റ്റായ ഭൂപേന്ദ്ര കൗറിനെ വിവാഹം കഴിച്ച ദമ്പതികൾക്ക് രണ്ട് ആണ്മക്കളായിരുന്നു ഉണ്ടായിരുന്നത്.
ഹർപ്രീത് വസീർ (ഭാര്യ- ഡോ. കമൽ പ്രീത് കൗർ വസീർ), ജസ്ജീത് വസിർ (ഭാര്യ - ഡോ. വാണി വസീർ), 3 പേരക്കുട്ടികളുണ്ട്.
അമൻപ്രീത്, ഗീതാലി, മെഹർ.
രണ്ട് മക്കളും മെഡിക്കൽ ഡോക്ടർമാരാണ്.
തിരഞ്ഞെടുത്ത ഗ്രന്ഥസൂചിക അവലംബം
വെള്ളപ്പുള്ളിമുളസ്രാവ് ഇംഗ്ലീഷ് വിലാസം https://ml.wikipedia.org/wiki/Chiloscyllium_plagiosum
തീര കടൽവാസിയായ ഒരു മൽസ്യമാണ് വെള്ളപ്പുള്ളിമുളസ്രാവ് അഥവാ Whitespoted Bamboo Shark (Whitespoted Bamboo Shark).
( ശാസ്ത്രീയനാമം : Chiloscylillum plagiosum ) .
ഒരു മീറ്റർ വരെ നീളം വെക്കുന്ന ചെറിയ സ്രാവാണ് ഇവ.
തവിട്ടു നിറത്തിൽ ഉള്ള ശരീരത്തിൽ വെള്ള യും ഇരുണ്ട നിറത്തിലും ഉള്ള പുള്ളികൾ കാണാം .
ശരീരത്തെ ചുറ്റി ഇരുണ്ട നിറത്തിൽ ഉള്ള വലയങ്ങളും ഉണ്ട്.
പസിഫിക് സമുദ്രത്തിലെ പവിഴ പുറ്റുകളിൽ ആണ് ഇവയെ സാധാരണ കാണുന്നത്.
വെള്ളപ്പരപ്പൻ ഇംഗ്ലീഷ് വിലാസം https://ml.wikipedia.org/wiki/Gerosis_bhagava
കേരളത്തിൽ അപൂർവ്വമായി മാത്രം കാണപ്പെടുന്ന ഒരിനം ചിത്രശലഭമാണ് വെള്ളപ്പരപ്പൻ ( Gerosis bhagava ).
ചിത്രശലഭങ്ങളിലെ തുള്ളൻ ശലഭങ്ങളുടെ വിഭാഗത്തിൽപ്പെടുന്നു.
വെള്ളീട്ടി മരത്തിലാണ്‌ (Dalbergia lanceolaria)ഇവ മുട്ടയിടുന്നത്.
അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ {{ cite web }} : Cite has empty unknown parameter: | dead-url= ( help ) ↑ ↑ ↑ ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) ↑ സൂചീമുഖി മാസിക മാർച്ച് 2013 ↑ http://ifoundbutterflies.com/352-gerosis/gerosis-bhagava%5Bപ്രവർത്തിക്കാത്ത+കണ്ണി%5D ↑ The book of Indian Butterfies ,Issac Kehimkar ,2009,BNHS പുറം കണ്ണികൾ Gerosis bhagava എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെള്ളപ്പാല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Isonandra_lanceolata
തെക്കെ ഇന്ത്യയിലും ശ്രീലങ്കയിലും കണുന്ന ഒരു ചെറിയമരമാണ് വെള്ളപ്പാല .
( ശാസ്ത്രീയനാമം : Isonandra lanceolata ) .
5 മീറ്റർ വരെ ഉയരം വയ്ക്കുന്ന ഈ മര 1400 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Isonandra lanceolata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Isonandra lanceolata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെള്ളപ്പിള്ള ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Drypetes_gardneri
പശ്ചിമഘട്ടതദ്ദേശവാസിയായ ഒരു മരമാണ് വെള്ളപ്പിള്ള .
( ശാസ്ത്രീയനാമം : Drypetes gardneri ) .
നിത്യഹരിതവനങ്ങളിൽ കാണുന്ന ഈ മരത്തിന് 18 മീറ്ററോളം ഉയരം വയ്ക്കും.
തെക്കെ ഇന്ത്യയിലും ശ്രീലങ്കയിലും കാണപ്പെടുന്നു.
അതീവ വംശനാശഭീഷണി നേരിടുന്നു.
കൊല്ലത്തെ ആര്യങ്കാവ് മലകളിൽ കാണാറുണ്ട്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Drypetes gardneri എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Drypetes gardneri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെള്ളപ്പൊക്കം ഇംഗ്ലീഷ് വിലാസം https://ml.wikipedia.org/wiki/Flood ബംഗ്ലാദേശിൽ 2009-ലുണ്ടായ വെള്ളപ്പൊക്കം
കരപ്രദേശങ്ങളിൽ വെള്ളം ക്രമാതീതമായി വർദ്ധിക്കുന്നതിനെ വെള്ളപ്പൊക്കം എന്നു പറയുന്നു.
ഇത് പലവിധ കാരണങ്ങളാൽ സംഭവിക്കാറുണ്ട്.
പ്രകൃതിക്ഷോഭമാണിതിൽ പ്രധാനപ്പെട്ടത്.
അതായത് മഹാമാരി, ഉരുൾപൊട്ടൽ , വേലിയേറ്റം , മഞ്ഞുരുകൽ, സുനാമി തുടങ്ങിയവ.
ജലസംഭരണികളിൽ കൂടുതൽ ജലം നിറയുന്നതോടെ അണക്കെട്ടിന്റെ സംരക്ഷണാർത്ഥം അധികമുള്ള ജലത്തെ തുറന്നു വിട്ടാലും വെള്ളപ്പൊക്കം ഉണ്ടാകാം.
വെള്ളപ്പൊക്കം മൂലം താഴ്ന്ന പ്രദേശങ്ങളിലെ കൃഷി നശിക്കുകയും ഗതാഗതം സംവിധാനങ്ങൾ തടസ്സപ്പെടുകയും ചെയ്യുന്നതോടൊപ്പം വീടുകൾക്കും വ്യവസായശാലകൾക്കും കനത്ത നാശനഷ്ടങ്ങൾ സംഭവിക്കുകുയം ചെയ്യുന്നു.
വാർത്താവിനിമയംകൂടി തടസ്സപ്പെടുന്നതോടെ ജന ജീവിതം താറുമാറാകുന്നു.
എന്നാൽ വെള്ളപ്പൊക്കത്തിന്റെ ഫലമായി താഴ്ന്ന പ്രദേശങ്ങളിലെ കൃഷി ഭൂമി എക്കൽ മണ്ണടിഞ്ഞ് ഫലഭുയിഷ്ടമാകാറുണ്ട്.
ഇവകൂടി കാണുക ലോകത്തിലെ വെള്ളപ്പൊക്കങ്ങൾ തൊണ്ണൂറ്റിയൊമ്പതിലെ വെള്ളപ്പൊക്കം കേരളത്തിലെ വെള്ളപ്പൊക്കം (2018) വെള്ളപ്പൊക്കവും സാംക്രമിക രോഗങ്ങളും പുറത്തേക്കുള്ള കണ്ണികൾ അവലംബം ↑
വെള്ളപ്പരുന്ത് ഇംഗ്ലീഷ് വിലാസം https://ml.wikipedia.org/wiki/White_Hawk
അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ വെള്ളപ്പരുന്ത് .
ഇംഗ്ലീഷിൽ White Hawk എന്നു വിളിക്കുന്നു.
ശാസ്ത്ര നാമം ലെയ്കൊപ്റ്റെർനിസ് ആൽബികോളിസ് (Leucopternis albicollis) .
അസിപിട്രിഡേ കുടുംബത്തിൽ ഉൾപ്പേടുന്നുണ്ടങ്കിലും ഇതേ കുടുംബത്തിലുള്ള മറ്റു പ്രാപ്പിടിയന്മാരുമായി താരതമ്യം ചെയ്യുമ്പോൾ വെള്ളപ്പരുന്ത് വ്യത്യസ്തരാണ്‌.
അതിനാൽ ബ്യൂ ട്ടിയൊനെ ഉപകുടുംബത്തിലാണ്‌ ഉൾപ്പെടുത്തിയിരിക്കുന്നത്.
ഇതിന്റെ കുടുംബത്തെ പറ്റി ഇപ്പോഴും ശരിയായ നിഗമനത്തിലെത്തിയിട്ടില്ല.
അമേരിക്ക, ഓസ്ട്രേലിയ എന്നീ ഭൂഖണ്ഡങ്ങളിലാണിവയെ കാണപ്പെടാറുള്ളത്.
പ്രായപൂർത്തിയാകുമ്പോൽ 46-56 സെ.
മി നീളം വയ്ക്കുന്ന വെള്ളപ്പരുന്തിന്റെ ചിറകിന്‌ വീതി കൂടുതലാണ്‌.
തലയും ചിറകിന്റെ അടിവശവും വെള്ള നിറമാണുള്ളത്.
ചിറകിന്റെ ഉപരിഭാഗവും കൊക്കും കറുത്ത നിറത്തിലാണ്‌, എന്നാൽ കാലുകൾക്ക് മഞ്ഞ നിറാമാണുള്ളത്.
കാഴ്ചയിൽ ആൺ-പെൺ പരുന്തുകൾക്ക് വ്യത്യാസം അധികം കാണാറില്ല, ആൺ(650 ഗ്രാം) പരുന്തുകളെക്കാൾ പെൺപരുന്തുകൾക്കാണ്‌‌(840 ഗ്രാം)  തൂക്കംകൂടുതലുള്ളത്.
പ്രായപൂർത്തിയാകാത്ത പരുന്തുകളുടെ ശരീരത്തിൽ ധാരാളം കറുത്ത പുള്ളികൾ കാണാം.
താഴ്വരകളിലും, മരക്കൂട്ടങ്ങളിലുമാണ്‌ വെള്ളപ്പരുന്തുകളുടെ ആവാസം.
ഇഴജന്തുക്കളാണ്‌ പ്രധാന ഭക്ഷണം, എന്നിരുന്നലും ചെറിയ സസ്തനികളെയും ഷഡ്പദങ്ങളേയും ഇരയാക്കാറുണ്ട്.
ചില സമയങ്ങളിൽ കുരങ്ങുകളുടെയും മറ്റു സസ്തനികളുടെയും ഭക്ഷണം തട്ടിപ്പറിക്കാറുണ്ട്.
വലിയ കമ്പുപകളുയോഗിച്ച് മരങ്ങളിലാണ്‌ കൂട് നിർമ്മിക്കുന്നത്.
സാധാരണ ബ്രൗൺപുള്ളികളുള്ള  ഒരു(നീല-വെള്ള) മുട്ടയാണിടുന്നത്.
വെള്ളപ്പരുന്തുകളിൽ നാല്‌ ഉപ വിഭാഗങ്ങളുണ്ട്.
ലെയ്കൊപ്റ്റെർനിസ് ആൽബികോളിസ് ഘീസ്ബ്രെഘ്റ്റി – തെക്കൻ മെക്സിക്കോ മുതൽ നികാറാഗുവ വരെ കാണപ്പെടുന്നു.
തൂവെള്ള നിറം.
കറുത്ത് ചെറിയ വാലും മഞ്ഞ നിറത്തിലുള്ള കണ്ണും.
ലെയ്കൊപ്റ്റെർനിസ് ആൽബികോളിസ് കൊസ്റ്റാരിസെൻസിസ് – ഹൊണ്ടൂറാസ് മുതൽ പനാമ വരേയും, കൊളമ്പിയയിലും കാണപ്പെടുന്നു.
ഘീസ്ബ്രെഘ്റ്റിയുമായി നല്ല സാദൃശ്യം, കണ്ണുകൾക്ക് ബ്രൗൺ നിറം.
ലെയ്കൊപ്റ്റെർനിസ് ആൽബികോളിസ് വില്ലിയാമിനേ – വടക്കുപടിഞ്ഞാറൻ മെക്സിക്കോയുടെ പ്രാന്ത പ്രദേശങ്ങളിലും പശ്ചിമ വെനുസിലയിലും കാണപ്പെടുന്നു.
കറുപ്പ് നിറത്തോടു കൂടിയ വലിയ ചിറകുകൾ, കണ്ണുകൾക്ക് ബ്രൗൺ നിറം.
ലെയ്കൊപ്റ്റെർനിസ് ആൽബികോളിസ് ആൽബികോളിസ് – വടക്കൻ കൊളമ്പിയയിലും മദ്ധ്യ വെനുസുല മുതൽ ബ്രസീലിൽ വരെയും കാണപ്പെടുന്നു.
വലിപ്പത്തിൽ മറ്റുള്ളവയേക്കാൾ ചെറുത്, ചിറകുകൾക്ക് അഞ്ജന വർണ്ണം, കണ്ണുകൾക്ക് ബ്രൗൺ നിറം.
അവലംബം {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) Cisneros-Heredia, Diego F. (2006): Notes on breeding, behaviour and distribution of some birds in Ecuador.
B.O.C. 126 (2): 153-164.
PDF fulltext Archived 2013-06-26 at the Wayback Machine .
de Mello Beisiegel, Beatriz (2007): Foraging Association between Coatis ( Nasua nasua ) and Birds of the Atlantic Forest, Brazil.
Biotropica 39 (2): 283–285.
doi : 10.1111/j.1744-7429.2006.00255.x (HTML abstract) ffrench, Richard; O'Neill, John Patton Eckelberry, Don R. (1991): A guide to the birds of Trinidad and Tobago (2nd edition).
Comstock Publishing, Ithaca, N.Y..
ISBN 0-8014-9792-2 Hilty, Steven L. (2003): Birds of Venezuela .